open-index/open-wikipedia-markdown huggingface dataset:
ტეუელჩე

[მინი|მარჯვნივ|300პქ|ტეუელჩეს ბანაკი, [1838]]
**ტეუელჩეს ხალხი** (; მაპუდუნგუნის ენაზე „*მძვინვარე ხალხი*“) — საერთო სახელი პატარა ტომებისა, რომლებიც ცხოვრობენ პატაგონიაში, პამპას რეგიონის სამხრეთ ნაწილში. მათ ასევე პატაგონებსაც უწოდებენ. 

ტეუელჩეს ხალხი, რომელსაც ასევე უწოდებენ აონიკენკს (Aónikenk), სამხრეთ ამერიკის აღმოსავლეთ პატაგონიის ძირძველ ხალხს წარმოადგენს. მე-18 და მე-19 საუკუნეებში ტეუელჩეს ხალხზე გავლენა მოახდინა მაპუჩეს ხალხმა. ოდესღაც მომთაბარე ტეუელჩეს ხალხის მიწების კოლონიზაცია არგენტინისა და ჩილეს მიერ მე-19 საუკუნეში დასრულდა, რამაც თანდათანობით მათი ტრადიციულ ეკონომიკისა და ცხოვრების წესის რღვევა გამოიწვია. პატაგონიაში მეცხვარეობის დიდი ფერმების დაარსება განსაკუთრებით საზიანო გამოდგა ტეუელჩეს ხალხისთვის.

ვარაუდობენ, რომ სამხრეთ ამერიკის ევროპელი ადრეული მკვლევრების მონათხრობები პატაგონებზე, აქ მცხოვრები გიგანტური ადამიანების შესახებ, სწორედ ტეუელჩეს ხალხს გულისხმობდა, რადგან ისინი მართლაც საკმაოდ მაღლები არიან (საშუალო სიმაღლე 180 სმ). 2001 წლის აღწერის მონაცემებით, აქ ცხოვრობდა 4 300 ტეუელჩე.

თავდაპირველად ტეუელჩეს ხალხი ლაპარაკობდა ტეუელჩეს ენაზე, მაგრამ შემდგომში, არაუკანიზაციის შედეგად, ბევრი ტომი მაპუდუნგუნის კრებითი სახელწოდებით ცნობილ სხვადასხვა არაუკანულ დიალექტზე გადავიდა. გარდა ამისა, ტეუელჩეს ხალხის ერთი ნაწილისთვის მეორე სასაუბრო ენა იყო უელსური, რომელსაც ისინი უელსელ ემიგრანტებთან პატაგონიაში კომუნიკაციის დროს დაეუფლნენ.

## რესურსები ინტერნეტში 
* დისერტაცია ტეუელჩეს შესახებ. ვენის უნივერსიტეტი. 2002 წ. (PDF)
* პატაგონიის აბორიგენები

## სქოლიო
კატეგორია:ინდიელები
კატეგორია:ამერიკის ხალხები
ვაილი

right|thumb|თანხმოვნები
right|thumb|ხმოვნები
**ვაილი** () — ტრანსლიტერაციის სისტემა ტიბეტური ენისთვის ლათინური ანბანის დახმარებით, რომელიც  სტანდარტული ჩინური ფინინის მსგავსად გამოიყენება კომპიუტერში ტიბეტური ტექსტის დასაბეჭდად. ტერმინი მოდის ვაშინგტონის უნივერსიტეტის ტიბეტოლოგის, თარელ ვაილის სახელიდან (1927-1984), რომელმაც დაასტანდარტა ეს სისტემა 1959 წ-ში, რის შემდეგაც ტიბეტური ენის სტანდარტად იქცა, განსაკუთრებით აშშ-ში.

## ტრანსკრიფცია
## იხილეთ აგრეთვე
* ტიბეტური დამწერლობა
* ტიბეტური ენა
* ლათინური ანბანი

## რესურსები ინტერნეტში
* ტიბეტურის ტრანსკრიფცია 

კატეგორია:რომანიზაცია
კატეგორია:ტიბეტი
ანტოფაგასტის პროვინცია

**ანტოფაგასტა** () — პროვინცია ჩილეში, შედის ანტოფაგასტის რეგიონის შემადგენლობაში. ადმინისტრაციული ცენტრი ქალაქი ანტოფაგასტა. პროვინცია მოიცავს 4 კომუნას.

## რესურსები ინტერნეტში 
* ოფიციალური საიტი

კატეგორია:ანტოფაგასტის რეგიონის პროვინციები
ჩილეს კუნძულების სია

ს რუკა]]
**ჩილეს რესპუბლიკის კუნძულების სია:**

## წყნარი ოკეანის კუნძულები
**ჩილოეს არქიპელაგი*
**ჩილოე
**გუაფო
**ლემუი
**კინჩაო
**გუაიტეკასის არქიპელაგი*
**გუაიანეკოს არქიპელაგი*
**ხუან-ფერნანდესის არქიპელაგი*
**ალეხანდრო სელკირკის კუნძული
**რობინზონ კრუზოს კუნძული
**სანტა-კლარა
**ხუან-ფერნანდესის კუნძული
*ჩანიარალი
*აღდგომის კუნძული
*დელ-რეი
*მაგდალენა
*მანკერა
*მოჩა
*კურიკინა
*სალა-ი-გომესი
**დესვენტურადასის კუნძულები*
**სან-ამბროსიო
**სან-ფელიქსი
*მერინო-ხარპა
*პატაგონიის არქიპელაგი
***დედოფალ ადელაიდას არქიპელაგი*
***კოჩრანი
***კონტრერასი
***ხუან-გილერმო
***პაჩეკო
***რამირესი
***რენელის კუნძულები
****სამხრეთ რენელის კუნძული
***ჩონოსის არქიპელაგი*
***ბენხამინი
***კუპტანა
***გუამბლინი
***ხამესი
***მელჩორი
***რივერო
***სიმფსონი
***ტრაიგუენი
***ვიქტორია
**ცეცხლოვანი მიწის არქიპელაგი*
**დოუსონი
**დესოლასიონი
**გორდონი
**ცეცხლოვანი მიწა (იყოფს არგენტინასთან)
**მაგდალენა (მაგალიანესის რეგიონი)
**ჰერმიტეს კუნძულები
***ერმიტე
***ჰორნი (კუნძული)
**ოსტი
**ნავარინიო
**სანტა-ინესი
**პიკტონ-ლენოქს-ი-ნუევას კუნძულები
**უოლსტონის კუნძულები
**ლონდონდერი
*ანგამოსი
*არაკენა
*კამპანა
*ჩატამი
*კლარენსე
*დიეგო-დე-ალმაგრო
*დუკი-დე-იორკი
*ესმერალდა
*ფარელი
*გუარელიო
*ჰანოვერი
*ხორხე-მონტი
*ხუან-გილერმოსი
*მადრე-დე-დიოსი
*მანუელ-როდრიგესი (კუნძული)
*მორნინგტონი (ჩილე)
*პატრისიო-ლინჩი
*პრატი
*რიესკო
*სერანო
*სტოში
*ველინგტონი
*დიეგო რამირესის კუნძულები
**აგილა
*იდეფინსოს კუნძულები

## მდინარის კუნძულები
*დელ-რეი
*ტეხა

## იხილეთ აგრეთვე
*ჩილეს გეოგრაფია

## რესურსები ინტერნეტში
*http://islands.unep.ch/CXE.htm 
*ინფორმაცია მსოფლიო კუნძულებზე

კატეგორია:ჩილეს გეოგრაფია
*
ულტიმა-ესპერანსის პროვინცია

**ულტიმა-ესპერანსა** () — პროვინცია ჩილეში, შედის მაგალიანესი და ჩილეს ანტარქტიკის რეგიონის შემადგენლობაში. ადმინისტრაციული ცენტრი ქალაქი პუერტო-ნატალესი. მისი ტერიტორიის ერთი მონაკვეთი, კერძოდ სამხრეთ პატაგონიის მყინვარი ფიელდი სადავოა არგენტინასთან.

## რესურსები ინტერნეტში 
* ოფიციალური საიტი

## სქოლიო
კატეგორია:მაგალიანესი და ჩილეს ანტარქტიკის რეგიონის პროვინციები
მაგალიანესის პროვინცია

**მაგალიანესი** () — პროვინცია ჩილეში, შედის მაგალიანესი და ჩილეს ანტარქტიკის რეგიონის შემადგენლობაში. ადმინისტრაციული ცენტრი ქალაქი პუნტა-არენასი. პროვინცია მოიცავს 4 კომუნას.

## რესურსები ინტერნეტში 
* ოფიციალური საიტი
* კარლოს III კუნძულების ზღვის პარკი 

კატეგორია:მაგალიანესი და ჩილეს ანტარქტიკის რეგიონის პროვინციები
ტიერა-დელ-ფუეგოს პროვინცია (ჩილე)

**ტიერა-დელ-ფუეგო** () — პროვინცია ჩილეში, შედის მაგალიანესი და ჩილეს ანტარქტიკის რეგიონის შემადგენლობაში. ადმინისტრაციული ცენტრი ქალაქი პორვენირი. პროვინცია მოიცავს 3 კომუნას. არგენტინაში მდებარეობს ამავე სახელწოდების ტიერა-დელ-ფუეგოს პროვინცია.

## რესურსები ინტერნეტში 
* ოფიციალური საიტი

კატეგორია:მაგალიანესი და ჩილეს ანტარქტიკის რეგიონის  პროვინციები
მალჰოლანდ დრაივი (ფილმი)

„**მალჰოლანდ  დრაივი**“ () — 2001 წლის ამერიკული ნეო-ნუარული თრილერი, რომლის სცენარის ავტორი და რეჟისორია დევიდ ლინჩი. მთავარ როლებს ფილმში ასრულებენ ნაომი უოტსი, ლორა ჰერინგი, ჯასტინ თერუ. „მალჰოლანდ  დრაივმა“ ხელი შეუწყო უოტსისა და ჰერინგის კარიერის წინსვლას. ფილმი უკანასკნელი იყო ჰოლივუდის ვეტერან მსახიობ ენ მილერისთვის.

## სიუჟეტი 
ფილმი გვიყვება ამომავალი მსახიობის - ბეტი ელმსის ისტორიას, რომელიც ახალი ჩასულია ლოს-ანჯელესში, კალიფორნიაში, იქ ნახულობს და უმეგობრდება ამნეზიით შეპყრობილ ქალს - რიტას, რომელიც მისი დეიდის სახლში იმალება. რიტა ავტოავარიაში მოყვა და მეხსიერება დაკარგა. მას სახელი არ ახსოვს, ამიტომ სახელ რიტას შეირჩევს. ის ამ სახელს ფილმ „ჯილდას“  პოსტერზე ამოიკითხავს, სადაც რიტა ჰეივურთია გამოსახული. რიტა ახალი ცხოვრების დაწყებას ცდილობს, მაგრამ წარსული თან სდევს. ამბავი ასევე შეიცავს რამდენიმე გარეგნულად დაუკავშირებელ მოკლე იმპრესიონისტულ სცენას, რომლებიც საბოლოოდ ერთმანეთს უკავშირდებიან სხვადასხვა გზებით, ისევე როგორც, რამდენიმე სიურრეალისტურ სცენასა და მეტაფორას, რომლებიც მიანიშნებენ შეფარულ სიუჟეტურ ხაზზე.

## გადაღება 
ფილმი ეძღვნება ჯენიფერ საიმს, რომლის ცხოვრებაც მთავარი გმირის, ბეტის ცხოვრებას ჰგავს. თავდაპირველად ჩაფიქრებული იყო სატელევიზიო სერიალის შექმნა და რეჟისორის გეგმის მიხედვით, ფილმის დიდი ნაწილი ასეც იქნა გადაღებული 1999 წელს. ეს არის ფილმის პირველი ორი საათი, რომელზეც 8 მლნ დოლარი დაიხარჯა. ნამუშევრის ნახვის შემდეგ, ტელევიზიის ხელმძღვანელობამ გადაწყვიტა, რომ ის გაეუქმებინა. ამის შემდეგ ლინჩმა შექმნა ამ პროექტის დასასრული და გადააკეთა მხატვრულ ფილმად. ბოლო 26 წუთის გადაღებას 7 მლნ დოლარი დასჭირდა. მისი დამახასიათებელი სტილით გაჯერებულმა ნახევრად სატელევიზიო პილოტმა და ნახევრად მხატვრულმა ფილმმა შექმნა ერთგვარი საზოგადო აზრი ფილმის შინაარსის განმარტებასთან დაკავშირებით. რეჟისორმა უარი თქვა, რომ აეხსნა თუ რა იყო მისი განზრახვა სიუჟეტთან მიმართებაში, რითაც მაყურებელი, კრიტიკოსები და სამსახიობო კოლექტივი დაბნეული დატოვა იმასთან დაკავშირებუთ თუ რა ხდება.

## შეფასება 
კრიტიკოსებმა ეს სიურრეალისტური ფილმი დადებითად შეაფასეს და 2001 წელს ლინჩმა მიიღო კანის კინოფესტივალის ჯილდო საუკეთესო რეჟისორისათვის, ასევე ოსკარის ნომინაცია ამავე კატეგორიაში. ფილმმა მიიღო BAFTA საუკეთესო მონტაჟისთვის. დევიდ ლინჩის 1977 წლის „საშლელი თავისა“ და 1986 წლის „ლურჯი ხავერდის“ გვერდით, „მალჰოლანდ  დრაივიც“ ფართოდაა აღიარებული, როგორც მისი ერთ-ერთი ყველაზე კარგი ნამუშევარი.

ნიუ-იორკ ტაიმზი წერს, რომ სანამ ეს სიუჟეტი ბევრმა შესაძლოა განიხილოს, როგორც „მთხრობელობითი წყობის შეურაცხყოფა... თავად ფილმი არის გონებიდან წამოსული გამაბრუებელი თავისუფლება, ისეთი მომენტებით, რომელშიც იგრძნობ არაცნობიერების ბნელი ღამის სამყაროდან მთელი სიძლიერის სააშკარაოზე მოჩვენებით გამოსვლას“.

## რესურსები ინტერნეტში 
* 
* 
* Lost on Mulholland Dr. , ანალიზი 
* Deciphering David Lynch's 10 Clues , შეტანილი DVD გამოცემაში
* Mulholland Drive / lynchnet.com - ინტერვიუები, პრეს-რელიზი და ნაწყვეტები

## სქოლიო
კატეგორია:დეივიდ ლინჩის ფილმები
კატეგორია:2001 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:სიურრეალისტური ფილმები
ანტარქტიკა-ჩილენის პროვინცია

**ანტარქტიკა-ჩილენა** () — პროვინცია ჩილეში, შედის მაგალიანესი და ჩილეს ანტარქტიკის რეგიონის შემადგენლობაში. ადმინისტრაციული ცენტრი ქალაქი პუერტო-ვილიამსი. პროვინცია მოიცავს 2 კომუნას.

## რესურსები ინტერნეტში 
* Gobierno Regional Magallanes y Antártica Chilena
* Cape Horn Biosphere Reserve

კატეგორია:მაგალიანესი და ჩილეს ანტარქტიკის რეგიონის პროვინციები
ტიერა-დელ-ფუეგოს პროვინცია (მრავალმნიშვნელოვანი)

ტოპონიმი **ტიერა-დელ-ფუეგოს პროვინცია** შეიძლება აღნიშნავდეს:

*ტიერა-დელ-ფუეგოს პროვინცია – პროვინცია არგენტინაში
*ტიერა-დელ-ფუეგოს პროვინცია – პროვინცია ჩილეში
გუაიტეკასის არქიპელაგი

**გაიტეკასის არქიპელაგი** () — არქიპელაგი ჩილეს სანაპიროსთან, წყნარ ოკეანეში, ეკუთვნის ჩილეს. შედის ჩილეს აისენის პროვინციის გუაიტეკასის კომუნის შემადგენლობაში. არქიპელაგის ერთადერთი დასახლებული პუნქტია ქალაქი მელინკა.

## იხილეთ აგრეთვე
*ჩილეს კუნძულების სია

## რესურსები ინტერნეტში
*ტურისტული გაზმკვლევი 
*გვერდი facebook-ზე

კატეგორია:ჩილეს კუნძულები
გოროვანი

**გოროვანი** — სოფელი მცხეთის მუნიციპალიტეტში (ადმინისტრაციული ერთეული წეროვანი). მდებარეობს სხალტბის სერის ჩრდილოეთ კალთაზე. ზღვის დონიდან 650 მ-ის სიმაღლზე, მცხეთიდან დაშორებულია 9 კმ-ით.

## ისტორია
ისტორიულ წყაროებში პირველად XII საუკუნიდან მოიხსენიება. საბუთებიდან ჩანს, რომ გოროვანი ყოფილა წმინდა ევაგრეს ნასყიდი სოფელი, რომლის შეწირულობა 1170 წელს მეფე გიორგი III-მ განუახლა შიომღვიმის მონასტერს. 1392 წელს სითარხნის გუჯრის მიხედვით, გოროვანი მცხეთის საკათოლიკოსო სოფელია. გოროვანი 1447 და 1559 წელს საკათოლიკოსო მამულების გუჯრებშიც არის მოხსენიებული. 1741 წელს წყალობის წიგნის მიხედვით, კათოლიკოსმა დომენტიმ გოროვანი გადასცა გედევანიძეს. ვახუშტი ბატონიშვილის სოფელთა სიაში გოროვანი სამუხრანოს კუთვნილებაა.

სოფლის განაპირას დგას აგურითა და ნატეხი ქვით ნაგები ღვთისმშობლის დარბაზული ეკლესია. აგებულია 1830 წელს. დასავლეთი კედლის კეხზე მოგვიანებით სამრეკლოს ფანჩატური დაუშენებიათ. ინტერიერში, აფსიდის კონქში, XX საუკუნის საკმაოდ მდარე ხარისხის მოხატულობაა შემონახული.

## დემოგრაფია
2014 წლის აღწერის მონაცემებით სოფელში ცხოვრობს 457 ადამიანი.

## იხილეთ აგრეთვე
*გოროვნის ღვთისმშობლის ეკლესია

## ლიტერატურა
*საქართველოს სსრ გეოგრაფიული სახელების ორთოგრაფიული ლექსიკონი, გვ. 32
*საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტ.2, გვ. 116

## სქოლიო
კატეგორია:მცხეთის მუნიციპალიტეტის სოფლები
ლიანკიუე (მრავალმნიშვნელოვანი)

ტოპონიმი **ლიანკიუე** შეიძლება აღნიშნავდეს:

* ლიანკიუე – ტბა ჩილეში.
* ლიანკიუე – პროვინცია ჩილეში.
* ლიანკიუე – კომუნა ჩილეში.
* ლიანკიუე – მდინარე ჩილეში.
ლიანკიუეს ტბა

**ლიანკიუეს ტბა** () — ტბა ჩილეში. მდებარეობს ლოს-ლაგოსის რეგიონის ლიანკიუეს პროვინციაში. 

ტბა მდებარეობს ცენტრალური ჩილეს სამხრეთ ნაწილში. ანდების დასავლეთ მთისწინეთის კალთებზე, ზღვის დონიდან 51 მეტრზე. ტბის აღმოსავლეთ სანაპიროსთან მდებარეობს ვულკანები ოსორნო (სიმაღლე 2652 მ) და კალბუკო (2003 მ). ლიანკიუეს ტბა მყინვარული წარმოშობისაა. ფართობი 740 კმ². უდიდესი სიღრმე 108 მ.

ტბის ნაპირზე მდებარეობს ქალაქები: პუერტო-ვარასი, პუერტო-ოკტაი და ფრუტილიარი.

## რესურსები ინტერნეტში
* ლიანკიუეს ტბა 

კატეგორია:ჩილეს ტბები
კატეგორია:ტბები ანბანის მიხედვით
დიდგორი (თბილისი)

**დიდგორი** — სოფელი თბილისში, საბურთალოს რაიონში. 2007 წლამდე შედიოდა მცხეთის მუნიციპალიტეტის სოფელ დიღმის თემში. 

მდებარეობს დიდგორის მთის სამხრეთ კალთაზე, დიღმისწყლის ხეობაში, ზღვის დონიდან — 900 მეტრზე. მცხეთიდან დაშორებულია 23 კილომეტრით, თბილისის რკინიგზის ცენტრალური სადგურიდან — 16 კმ-ით, სოფელ დიღმიდან 8 კმ-ით. 2014 წლის აღწერის მონაცემებით სოფელში ცხოვრობს 78 კაცი.

## ისტორია
1069 წელს მეფე ბაგრატ IV დიდგორში დაბანაკდა და სათავეში ჩაუდგა საქართველოში შემოჭრილ განძის ამირა ფადლონის წინააღმდეგ წარმოებულ ბრძოლებს. ბაგრატ IV მტრის წინააღმდეგ გაგზავნა მესხთა რჩეული ლაშქარი. ქართველებმა სასტიკად დაამარცხეს ფადლონის ოცდაათიათასიანი ლაშქარი.

დიდგორი XVII-XVIII საუკუნეებში ლეკთა მარბიელი ლაშქრობების წინააღმდეგ ბრძოლის მნიშვნელოვან სტრატეგიულ პუნქტად იქცა. 1729 წელს ქართველ მეთოფეთა ლაშქარი დიდგორის კოშკში ჩაუსაფრდა დიდგორ-გელიყარა-სამადლოს გზით ჯავახეთში გადასულ ლეკთა მარბიელ რაზმებს. უკან მობრუნებული ლეკთა რაზმი ქართველმა მეთოფეებმა გაანადგურეს და ნადავლი დაატოვებინეს.

## დემოგრაფია
## ლიტერატურა
## სქოლიო
კატეგორია:საქართველოს ისტორიული სოფლები თბილისის ტერიტორიაზე
Conficker

**Conficker** (აგრეთვე ცნობილი როგორც **Downup**, **Downadup** და **Kido**) — ერთ-ერთი ყველაზე საშიში კომპიუტერული ჭია. ვირუსი პირველად დაიწერა Microsoft Visual C++-ზე და პირველად გაჩნდა 2008 წლის 21 ნოემბერს. ვირუსი უტევს Microsoft Windows ოჯახის ყველა ოპერაციულ სისტემას (დაწყებული Windows 2000 და დამთავრებული Windows 7 და Windows Server 2008 R2). 2009 წლის იანვრისთვის ვირუსმა ზიანი მიაყენა 12 მილიონ კომპიუტერს მთელ მსოფლიოში. 2009 წლის 12 თებერვალს კორპორაცია მაიკროსოფტი დაპირდა 250 000 აშშ დოლარის გადახდას იმ ადამინისთვის, რომელიც მოაწოდებდა მათ ინფორმაციას ვირუსის შემქმენლების შესახებ..

## რესურსები ინტერნეტში 
* Conficker Working Group 
* Conficker Eye Chart 
* The Enemy Within an in-depth story about the worm

## სქოლიო
კატეგორია:Windows
სან-მარტინის ტბა

**სან-მარტინის ტბა** () ან '''ო'ჰიგინსი''' () — ფიორდისებური ტბა ჩილესა და არგენტინაში. მდებარეობს აისენის რეგიონის (ჩილე) და სანტა-კრუსის პროვინციის (არგენტინა) ტერიტორიაზე. ტბა ცნობილია სან-მარტინის სახელით არგენტინაში, ხოლო ო’ჰიგინსის სახელით ჩილეში. 

ტბის ფართობია 1058 კმ², უდიდესი სიღრმე 836 მ. მდებარეობს ზღვის დონიდან 250 მ სიმაღლეზე. იგი ამერიკის ყველაზე ღრმა ტბაა. ერთვის მდინარე მაიერი და კიდევ რამდენიმე პატარა ნაკადული, ხოლო გამოედინება მდინარე პასკუა, რომლის საშუალებითაც დაკავშირებულია წყნარ ოკეანესთან. 

## რესურსები ინტერნეტში
*Border crossing Chaltén to O'Higgins 
*CECS, Depth of Lake O'Higgins/San Martín 

კატეგორია:ჩილეს ტბები
კატეგორია:არგენტინის ტბები
კატეგორია:ტბები ანბანის მიხედვით
გაბრიელე დ’ანუნციო

მინი|მარჯვნივ|გაბრიელე დ'ანუნციო
**გაბრიელე დ’ანუნციო** (იტალ. Gabriele d'Annunzio, ნამდვილი გვარი **რაპანიეტა** (იტალ. Rapagnetta); დ. 12 მარტი, 1863 — გ. 1 მარტი, 1938)— იტალიელი პოეტი, პროზაიკოსი და დრამატურგი. ლექსების პირველი კრებული „პრიმო ვერე“ 16 წლისამ გამოაქვეყნა. 17 წლისამ კი პირველი მოთხრობები– „ჩინჩინნატო“ და „ტოტო“ დასტამბა. მისი შემოქმედება რთული და მრავალფეროვანია. აინტერესებდა ძლიერი ადამიანის, ზეკაცის პრობლემა. ომს მამაკაცური ენერგიისა და ნების გამოვლინებად თვლიდა. პირველი მსოფლიო ომის დაწყებისთანავე ჯარში წავიდა. მალე დაიჭრა და იძულებული გახდა შინ დაბრუნებულიყო. იმ ჯარისკაცის სევდა, ვისაც ბრძოლა აღარ შეუძლია, გამოხატა ლექსების ციკლში ,,ნოტტურნო“ (ნოქტიურნი). ფიზიკური და სულიერი ბრძოლებით დაღლილი სიმშვიდესა და შვებას ელეონორა დუზეს სიყვარულში ჰპოვებდა. იყო იტალიური კინემატოგრაფიის ერთ-ერთი ფუძემდებელი და იტალიის მეცნიერებათა აკადემიის დამაარსებელი.

## რესურსები ინტერნეტში 
* Gabriele D'Annunzio - gabrieledannunzio.it 
* www.gabrieledannunzio.net 
* Gabriele D'annunzio 
* Casa D'Annunzio 
* D'Annunzio's museum "Il Vittoriale"

კატეგორია:იტალიელი პოეტები
კატეგორია:დაბადებული 12 მარტი
კატეგორია:დაბადებული 1863
კატეგორია:გარდაცვლილი 1 მარტი
კატეგორია:გარდაცვლილი 1938
კატეგორია:გაბრიელე დ'ანუნციო
კატეგორია:ირედენტიზმი
კატეგორია:იტალიური ირედენტიზმი
კატეგორია:იტალიელი დრამატურგები
კატეგორია:იტალიელი ესეისტები
კატეგორია:იტალიელი ჟურნალისტები
კატეგორია:იტალიელი მამაკაცი ჟურნალისტები
კატეგორია:იტალიელი რევოლუციონერები
კატეგორია:იტალიის სამეფო აკადემიის წევრები
კატეგორია:სიმბოლისტი რომანისტები
კატეგორია:სიმბოლისტი პოეტები
კატეგორია:საპიენცის უნივერსიტეტის კურსდამთავრებულები
კატეგორია:იტალიელი ანტიკომუნისტები
კატეგორია:იტალიურენოვანი პოეტები
კატეგორია:იტალიელი მამაკაცი პოეტები
კატეგორია:იტალიელი მამაკაცი დრამატურგები
კატეგორია:ბელგიის ფრანგული ენისა და ლიტერატურის სამეფო აკადემიის წევრები
კორდილერა-დარვინი

**კორდილერა-დარვინი** — მასიური ყინულის მინდვრებით დაფარული ქედი. მდებარეობს კუნძულ ცეცხლოვანი მიწის უკიდურეს სამხრეთში. მთლიანად მოქცეულია ჩილეს ტერიტორიაზე. იგი ანდების ნაწილია და შეიცავს ცეცხლოვანი მიწის უმაღლეს მწვერვალს, რომლის სიმაღლეც 2000 მეტრს აღმატება. კორდილერა-დარვინის ყინულოვანი საფარი 2300 კმ²-ზე მეტია. ქედი გადაჭიმულია დასავლეთიდან სარმიენტოს მთიდან, აღმოსავლეთით მდინარე იენდეგიამდე. შემოსაზღვრულია ალმირანტასგოს ყურით ჩრდილოეთიდან და ბიგლის არხით სამხრეთიდან. ქედს სახელი ჩარლზ დარვინის პატივსაცემად ეწოდა და ალბერტო-დე-აგოსტინის ეროვნული პარკის ყველაზე ცნობილი ღირსშესანიშნაობაა. ქედი შეიცავს რამდენიმე ცნობილ მყინვარს, მათ შორის მარინელის მყინვარს, რომელიც ამ ეტაპზე უკანდახევას განიცდის.

## უმაღლესი მწვერვალები
*დარვინის მთა
*სარმიენტო
*იტალია
*ბოვე
*რონჩაგლი
*ლუის-დე-საბოია
*დელა-ვედოვა
*ბუკლანდი

## სქოლიო
კატეგორია:ჩილეს ქედები
სოლიდარობა

სოლიდარობა - რაიმე ქმედების ან აზრის აქტიური მხარდაჭერა, საერთო ინტერესების ქონა, ერთსულოვნება.

**სოლიდარობა** შეიძლება აღნიშნავდეს ასევე:
;პოლიტიკაში:
*სოლიდარობა — პოლონური პროფკავშირი, თავდაპირველად ლეხ ვალენსას წინამძღოლობით;
*სოლიდარობა — სამხრეთ აფრიკული პროფკავშირი თეთრი აფრიკელების მრავალი წევრით;
*სოლიდარობა — გაერთიანებული სამეფოს პროფკავშირი, მიბმული ბრიტანულ ნაციონალურ პარტიაზე;
*სოლიდარობა — თანამედროვე ოპოზიციური მოძრაობა რუსეთში;
*სოლიდარობა — შოტლანდიის სოციალისტური პარტიის ერთი ნაწილი 2006 წლის სექტემბერში;
*სოლიდარობა — ლიბერტარიანული სოციალისტური ორგანიზაცია გაერთიანებულ სამეფოში 1960-1992 წლებში;
*სოლიდარობა — ყოფილი პოლიტიკური პარტია უკრაინაში;
*სოლიდარობა — ამერიკის პოლიტიკური ორგანიზაცია, რომელიც ჩამოყალიბდა ინტერნაციონალური სოციალისტების, სოციალისტური გაერთიანებისა და მუშათა პარტიის გაერთიანების შედეგად;
*სოლიდარობის პარტია — ამერიკული პოლიტიკური პარტია  ილინოისის შტატში, რომლის დამფუძნებელიცაა ადლაი სტივენსონ III;
*სოლიდარობა — პილიტიკური პარტია ლიბანში;
*სოლიდარობა — ყოფილი პილიტიკური პარტია პანამაში;
*სოლიდარობა — ავსტრალიური ტროცკისტული ორგანიზაცია;
*შრომის სოლიდარობა — მოძრაობა, დაარსებული როი ჰეტერსლის მიერ 1981 წელს;
*სოლიდარობა — პოლიტიკური მოძრაობა ბრიტანეთის კოლუმბიაში 1983 წლის გაზაფხულზე შემოდგომის დადგომამდე;
*სოლიდარობის ახალგაზრდული მოძრაობა, კერალა — ახალგაზრდული მოძრაობა კერალაში, ინდოეთი;

;მედიაში:
*სოლიდარობა — გაზეთი, რომელსაც გამოსცემს გაერთიანებული სამეფოს მუშათა თავისუფლების ალიანსი;
**სოლიდარობა* — ყოველთვიური ჟურნალი, რომელსაც გამოსცემს United Auto Workers;
*სოლიდარობა - კოსოვო სერბეთია — სერბეთის მედია კამპანია;

;მუსიკაში:
*Solidarity Forever — მემარცხენე და პროფკავშირული მოძრაობის ჰიმნი; 
**Solidarity* — ჯგუფ Five Iron Frenzy-ის სიმღერა ალბომიდან *All the Hype That Money Can Buy*
**Solidarity* — ბრიტანული პოსტ-ჰარდკორ ჯგუფ ენტერ შიკარის სიმღერა;
**Solidarity* — სიმღერა ფილმიდან ბილი ელიოტი, მიუზიკლი, რომლის ავტორებიც არიან ელტონ ჯონი და ლი ჰოლი;
**Solidarity* — იამაიკური რეგი ჯგუფ ბლეკ უჰურუს სიმღერა.

## იხილეთ აგრეთვე
*სოლიდარობა — კათოლიკური მოძღვრება და ქრისტიანული სათნოება;
*სოლიდარიდადი — მექსიკის მუნიციპალიტეტი;
*სოლიდარიზმი.
კოპიაპოს პროვინცია

**კოპიაპო** () — პროვინცია ჩილეში, შედის ატაკამის რეგიონის შემადგენლობაში. ადმინისტრაციული ცენტრი ქალაქი კოპიაპო. პროვინცია მოიცავს 3 კომუნას. 

## რესურსები ინტერნეტში 
* სტატისტიკის ეროვნული ინსტიტუტი 

კატეგორია:ატაკამის რეგიონის პროვინციები
პუეირედონი

**პუეირედონი** ()  ან **კოჩრანე**  () —  მყინვარული წარმოშობის ტბა პატაგონიის ანდებში, ჩილესა და არგენტინაში.  ტბა ცნობილია *პუეირედონის* სახელით არგენტინაში, ხოლო *კოჩრანეს* სახელით ჩილეში. 

ტბის ფართობი 270 კმ². უდიდესი სიღრმე 836 მ. მდიდარია თევზით. 

## იხილეთ აგრეთვე
*არგენტინის ტბების სია

## რესურსები ინტერნეტში
*Image Science and Analysis Laboratory, NASA-Johnson Space Center. 18 Mar. 2005. "Earth from Space - Image Information." 

კატეგორია:ჩილეს ტბები
კატეგორია:არგენტინის ტბები
კატეგორია:ტბები ანბანის მიხედვით
პრესიდენტე-რიოსის ტბა

**პრესიდენტე-რიოსის ტბა** () — ტბა ჩილეში. მდებარეობს აისენის პროვინციაში. სარკის ფართობით იგი ჩილეში მეხუთე ადგილზეა. ტბა მდებარეობს ნახევარკუნძულ ტაიტაოს ცენტრალურ ნაწილში. სარკის ზედაპირს აქვს ლათინური **H**-ის ფორმა. 

## რესურსები ინტერნეტში
*Five-month expedition reveals wonders of remote Chile 

კატეგორია:ჩილეს ტბები
კატეგორია:ტბები ანბანის მიხედვით
სებასტიან პინიერა

**სებასტიან პინიერა** (; დ. 1 დეკემბერი, 1949, სანტიაგო, ჩილე — გ. 6 თებერვალი, 2024) – ჩილელი ეკონომისტი, ინვესტორი და პოლიტიკური მოღვაწე.  ჩილეს  პრეზიდენტი 2010-2014 და 2018-2022 წლებში. ეროვნული აღორძინების პარტიის წევრი. 

დაიბადა სანტიაგოში 1949 წლის 1 დეკემბერს. 

ფლობს ტელეკომპანია Chilevisión-ის აქციების 100 %-ს, LAN Airlines-ის 27 %-ს და სანტიაგოს საფეხბურთო კლუბის კოლო-კოლოს 13 %-ს. 

გარდაიცვალა 2024 წლის 6 თებერვალს 74 წლის ასაკში ვერტმფრენის ჩამოვარდნისას.

## რესურსები ინტერნეტში 
* ოფიციალური საიტი

## სქოლიო
კატეგორია:დაბადებული 1949
კატეგორია:დაბადებული 1 დეკემბერი
კატეგორია:გარდაცვლილი 6 თებერვალი
კატეგორია:გარდაცვლილი 2024
კატეგორია:ჩილეს პრეზიდენტები
კორკოვადოს ყურე

მინი|მარჯვნივ|200პქ|კორკოვადოს ყურე
**კორკოვადოს ყურე** () –  ყურე სამხრეთ ამერიკაში, ერთმანეთისგან გამოყოფს  ჩილეს კონტინენტურ ნაწილს და კუნძულ ჩილოეს.  ზაფხულის სეზონზე ყურეში შესაძლებელია ლურჯი ვეშაპების პოპულაციაზე დაკვირვება. 

## რესურსები ინტერნეტში
* კორკოვადოს ყურის ხედი სატელიტიდან
* კორკოვადოს ყურე 

კატეგორია:ჩილეს ყურეები
კატეგორია:წყნარი ოკეანის ყურეები
რანკოს ტბა

**რანკოს ტბა** () — ტბა ჩილეს რანკოს პროვინციაში. სარკის ფართობით იგი ჩილეში მეოთხე ადგილზეა. მდებარეობს ანდებსა და ცენტრალურ ხეობას შორის. ტბაში რამდენიმე კუნძულია. მის სამხრეთ ნაპირთან მდებარეობს ლაგო-რანკო, ხოლო ჩრდილოეთით — ფუტრონო. 

## რესურსები ინტერნეტში
* Cuenca del río Bueno 

კატეგორია:ჩილეს ტბები
კატეგორია:ტბები ანბანის მიხედვით
ტულკუ

thumb|ჩოგლეი ტულკუ
ტიბეტურ ბუდიზმში **ტულკუ** (ტიბ. སྤྲུལ་སྐུ, ვაილი: sprul sku) არის მაღალ რანგიანი ლამა, რომელთა შორის ერთ-ერთია დალაი-ლამა, რომელსაც შეუძლია აირჩიოს მისი ხელახალი დაბადების ადგილი. როგორც წესი, ლამა რეინკარნირდება კვლავ ადამიანში, იგივე სქესისად, რაც მისი წინამორბედი იყო. თუმცა, მისმა უწმინდესობა XIV დალაი ლამამ მის „მემკვიდრეზე“ განაცხადა, „*თუ ქალი თავს უფრო გამოსადეგრად გამოავლენს, ლამა ადვილად შეიძლება რეინკარნირდეს ამ ფორმაში*“. დალაი ლამამ აგრეთვე თქვა (მისი სიკვდილის შემდეგ „დალაი ლამას“ გამოუსადეგარობაზე კამათის დროს), რომ შესაძლებელია იგი მწერის ან ცხოველის ფორმაშიც რეინკარნირდეს... . ტულკუს საწინააღმდეგოდ, სხვა ცოცხალ არსებებს, მათ შორის სხვა ლამებს, არ შეუძლიათ მათი მომავალი სხეული აირჩიონ. 

რეინკარნაციის მანერის არჩევასთან ერთად, ტულკუებს ასევე შეუძლიათ სიკვდილის წინ დაასახელონ მათი შემდეგი დაბადების ადგილი, ზოგჯერ ამატებენ გარკვეულ ინფორმაციას მათი მომავალი მშობლების, სახლის და სხვ. შესახებ. თუ ასეთი ინფორმაცია ნაკლებია, ბერები, რომელთა მოვალეობა რეინკარნაციის ლოკაციაა, დახმარებისთვის „ტულკუს“ ასტროლოგს მიმართავენ მიმართულებისთვის.

დღესდღეობით ორი ათასამდე ტულკუა ცნობილი, ჩინელთა მიერ ტიბეტის დაპყრობამდე კი ალბათ რამდენიმე ათასი იყვნენ. ყოველ ტულკუს თავისი რეინკარნაციის ხაზი აქვს. მაგალითად, XIV დალაი ლამა მისი წინა 13 დალაი ლამის რეინკარნაციაა, რომლებიც თავისთავად ითვლებიან ბოდჰისატვა ავალოკიტეშვარას რეინკარნაციად. ტულკუთა უმრავლესობა მამაკაცია.

## ეტიმოლოგია 
ტერმინი *ტულკუ* სანსკრიტული ფილოსოფიური ტერმინის - **ნირმანაკაიას** ტიბეტური თარგმანია. *ტრიკაიას* (ბუდდჰას სამი სხეული) ფილოსოფიური სისტემის მიხედვით, ნირმანაკაია არის ბუდდჰას ფიზიკური, ადამიანური სხეული. სიდჰართა გაუტამა ამის ერთ-ერთი მაგალითია. 

მონღოლურად ტულკუ არის **ხუბილღან** - хувилгаан. ჩინურად არის **huófó** (活佛), რაც ნიშნავს ცოცხალ ბუდდჰას.

thumb|ლოგდენი

## იხილეთ აგრეთვე 
* კუმარი
* ლამა
* დალაი ლამა
* პანჩენ ლამა
* რინპოჩე
* ავატარი
* ინკარნაცია
* რეინკარნაცია

კატეგორია:ბუდიზმი
კატეგორია:ბუდისტური წოდებები
კატეგორია:ტიბეტური ბუდიზმი
რუპანკო

**რუპანკო** () — ტბა ჩილეში. მდებარეობს ლოს-ლაგოსის რეგიონის ოსორნოს პროვინციაში. სარკის ფართობით იგი ჩილეში მეშვიდე ადგილზეა. 

## რესურსები ინტერნეტში
*რუპანკოს ტბის სურათები
*რუპანკოს ტბის შესახებ 

კატეგორია:ჩილეს ტბები
კატეგორია:ტბები ანბანის მიხედვით
გუაიანეკოს არქიპელაგი

წ.]]
**გაიანეკოს არქიპელაგი** () — არქიპელაგი სამხრეთ ჩილეს სანაპიროსთან. ბოლო გამყინვარებისას ეს არქიპელაგი მთლიანად ყინულით იყო დაფარული. მყინვარებმა ამ მთიან კუნძულებზე თავის კვალი დატოვა, რაც უამრავი ღრმა ხეობის არსებობაში გამოიხატება. მთების ფერდობები დაფარულია ტყეებით. ადამიანთა დასახლება ამ კუნძულებზე საკმაოდ იშვიათია.

## იხილეთ აგრეთვე
* ჩილეს კუნძულების სია

## რესურსები ინტერნეტში 
* ნასას საიტი

კატეგორია:ჩილეს კუნძულები
მაგდალენა (კუნძული)

**მაგდალენა** () — კუნძული წყნარ ოკეანეში, სამხრეთ ჩილეს სანაპიროსთან, ჩილეს აისენის რეგიონში. კუნძულის ფართობი 2,025 კვ.კმ-ია. მდებარეობს მორალედის არხსა და პუიუაპის არხებს შორის. ნაწილობრივ მიეკუთვნება კუნძულ მაგდალენას ეროვნულ პარკს.

## იხილეთ აგრეთვე
*ჩილეს კუნძულების სია

## რესურსები ინტერნეტში
*კუნძულ მაგდალენას ეროვნული პარკი 

კატეგორია:ჩილეს კუნძულები
კატეგორია:კუნძულები ანბანის მიხედვით
ალეხანდრო სელკირკის კუნძული

**ალეხანდრო სელკირკის კუნძული** — კუნძული ჩილეს სანაპიროსთან, სიდიდით მეორე და ყველაზე დასავლეთით მდებარე ხუან-ფერნანდესის კუნძულების ჯგუფიდან. მდებარეობს რობინზონ კრუზოს კუნძულიდან 181 კილომეტრით დასავლეთით.

## სახელი
1966 წელს, ჩილეს მთავრობამ  მას-აფუერას კუნძულს სახელი გადაარქვა და უწოდა ალეხანდრო სელკირკის კუნძული, ისევე როგორც ისლა-მას-ე-ტიერას - რობინზონ კრუზოს კუნძული. ალეხანდრო სელკირკი იყო შოტლანდიელი მეზღვაური, რომელიც 1704 წელს გადასვეს რობინზონ კრუზოს კუნძულზე (იმ დროისათვის უკაცრიელი), სადაც მან 4 წელი გაატარა. სწორედ ეს ფაქტი დაედო საფუძვლად დანიელ დეფოს ნაწარმოებს „რობინზონ კრუზო“.

## დასახლება
გასულ საუკუნეში, კუნძულზე არსებობდა ციხე-კოლონიები, სადაც განსაკუთრებით მძიმე დანაშაულისთვის გასამართლებული პირები იხდიდნენ სასჯელს. 1927-1930 წლებში აქ იმყოფებოდა 160 პოლიტპატიმარი. კუნძულის დღევანდელ მოსახლეობას სწორედ ყოფილი პატიმრები შეადგენენ.

## იხილეთ აგრეთვე
*ჩილეს კუნძულების სია

## რესურსები ინტერნეტში
* რობინზონ კრუზო, მოაი და რაპა-ნუი. ჩილესგან დაშორებული კუნძულების ისტორია 
*ალეხანდრო სელკრიკის კუნძულის გეოგრაფიული სახელები 

კატეგორია:ჩილეს კუნძულები
კატეგორია:კუნძულები ანბანის მიხედვით
კონტრერასი

**კონტრერასი** () — კუნძული წყნარ ოკეანეში, ჩილეს სანაპიროსთან, დედოფალ ადელაიდას არქიპელაგში, ჩილეს მაგალიანესი და ჩილეს ანტარქტიკის რეგიონში. მისი ფართობია 626 კმ². 

## იხილეთ აგრეთვე
* ჩილეს კუნძულების სია

კატეგორია:ჩილეს კუნძულები
ხორნაბუჯის ეპარქია

**ხორნაბუჯის ეპარქია** – საქართველოს მართლმადიდებელი სამოციქულო ეკლესიის ერთ-ერთი ეპარქია (2010 წლის 21 დეკემბრამდე ერქვა *დედოფლისწყაროსა და ჰერეთის ეპარქია*, 2014 წლამდე — *ხორნაბუჯისა და ჰერეთის ეპარქია*). 2009 წლის 30 აპრილის წმინდა სინოდის სხდომის განჩინებით (მე–6 პუნქტი), ჰერეთის მხარე გამოეყო ნეკრესისა და ჰერეთის ეპარქიას და ჰერეთისთვის დაინიშნა ტიტულოვანი ეპისკოპოსი ადგილსამყოფელით ქ. თბილისში. ამავე სხდომაზე  წმინდა სინოდმა გამოარჩია  სამღვდელმთავრო კანდიდატად არქიმანდრიტი მელქისედეკ ხაჩიძე (მე–9 პუნქტი), რომელიც 2009 წლის 3 მაისს სვეტიცხოვლის საპატრიარქო ტაძარში ეკურთხა ჰერეთის ეპისკოპოსად.   

როგორც ქართული მედია იტყობინებოდა, 2009 წლის აგვისტოში ეპარქია უკვე დედოფლისწყაროსა და ჰერეთის ეპარქიად მოიხსენიებოდა (მანამდე დედოფლისწყარო ბოდბის ეპარქიაში შედიოდა), ხოლო მღვდელმთავრის ადგილსამყოფელად  დედოფლისწყარო განისაზღვრა. ამჟამად ეპარქია მოიცავს დედოფლისწყაროს მუნიციპალიტეტის ტერიტორიას.

2010 წლის 21 დეკემბრის სინოდის სხდომის მიხედვით ეპარქიას დაუბრუნდა თავისი ისტორიული სახელი და ეწოდა ხორნაბუჯისა და ჰერეთის ეპარქია.

2014 წლის 3 ივნისის სინოდის სხდომის განჩინებით (VII პუნქტი) ხორნაბუჯისა და ჰერეთის ეპარქიას გამოეყო ჰერეთის სამრევლოები და შეიქმნა:
# ხორნაბუჯის ეპარქია.
# კახისა და ქურმუხის ეპარქია.

2014 წლის 3 ივნისიდან ხორნაბუჯისა და ჰერეთის ეპარქიას ეწოდება ხორნაბუჯის ეპარქია.

## ეპარქიის მმართველები 
* ეპ. მელქისედეკ ხაჩიძე - 2009-2015 წწ.
* ეპ. დიმიტრი კაპანაძე - 2015-2022 წწ.

## რესურსები ინტერნეტში
* drevo-info.ru დედოფლისწყაროს ეპარქია

## სქოლიო
კატეგორია:საქართველოს ეპარქიები
საქართველოს მუზეუმების სია

აქ წარმოდგენილია საქართველოში 2010 წლისათვის არსებული მუზეუმების სია.

## მუზეუმების ცხრილი
### თბილისი
### აჭარის ავტონომიური რესპუბლიკა
### გურიის მხარე
### იმერეთის მხარე
### კახეთის მხარე
### მცხეთა-მთიანეთის მხარე
### რაჭა-ლეჩხუმისა და ქვემო სვანეთის მხარე
### სამეგრელო-ზემო სვანეთის მხარე
### სამცხე-ჯავახეთის მხარე
### ქვემო ქართლის მხარე
### შიდა ქართლის მხარე
## რესურსები ინტერნეტში
* საქართველოს მუზეუმები

## სქოლიო
*
ნინო ქათამაძე და ინსაითი

***ნინო ქათამაძე და ინსაითი*** — ნინო ქათამაძის 2004 წლის ალბომი. მასში შეტანილი იქნა კომპოზიციები, რომლებიც კონცერტებზე სრულდებოდა წლების მანძილზე. ალბომი ჩაწერილია ჯგუფ ინსაითთან ერთად. სიმღერის *ოლეი* განსხვავებული ვერსიის არანჟირების ავტორია გოგი ძოძუაშვილი.

## სიმღერების სია
#„მე მოვედი“ - 6:30
#„გავთოვდები“ - 5:40
#„ლულალულეია“ - 4:50
#„სულიკო“ - 3:52
#„კაბარე“ - 5:20
#„ქუჩაში ერთხელ“ - 5:51
#„ოლეი“ - 4:17
#„იები“ - 3:49
#„ტურფა“ - 7:57
#„ოლეი“ - 6:01

## პერსონალი 
* ნინო ქათამაძე - ვოკალი
* გოჩა ყაჭეიშვილი - გიტარა
* ბას გიტარა - უჩა გუგუნავა
* დათო აბულაძე - დასარტყმელი საკრავები
* გიორგი მახოშვილი - კონტრაბასი (5)
* ზუმბა - უდუ (8)
* გიორგი გვარჯალაძე - ხმის ინჟინერი
* ირაკლი ნადარეიშვილი - პროდიუსერი

## რესურსები ინტერნეტში
* http://www.nino-katamadze.com

კატეგორია:2004 წლის ალბომები
კატეგორია:ნინო ქათამაძის ალბომები
ფოსფოლიპიდები

მინი|250პქ|ფოსფოლიპიდები
**ფოსფოლიპიდები** , *ფოსფატიდები*  — რთული ლიპიდები, რომელთა მოლეკულა ფოსფორმჟავას ნაშთს შეიცავს. ფოსფოლიპიდები შეიცავენ აგრეთვე გლიცერინს ან ამინოსპირტ სფინგოზინს, ცხიმოვან მჟავებს, ალდეპიდებსა და აზოტოვან ნაერთებს — ქოლინს, ეთანოლამინს, სერინს. ფოსფოლიპიდებს მიეკუთვნება *გლიცეროფოსფატიდები* [ფოსფატიდილექოლინი (მაგ. ლეციტინი), ფოსფატიდილეთანოლამინი, ფოსფატიდილსერინი, ფოსფატიდილინოზიტი, კარდიოლიპინი] და *ფოსფოსფინგოლიპიდები* — სფინგომიელინები. ყოველი ეს კლასი მოიცავს მრავალ ერთიპოვან მოლეკულას, რომლებიც შეიცავენ სხვადასხვა ცხიმოვან მჟავებსა და ალდეჰიდებს. ფოსფოლიპიდები ფართოდაა გავრცელებული როგორც ცხოველურ ისე მცენარეულ ორგანიზმებში, აგრეთვე მიკრობებში. კერძოდ, ისინი შედიან უჯრედის მემბრანების შედგენილობაში და განაპირობებენ ამ უკანასკნელთა აღნაგობას, აგრეთვე განვლადობას, მათზე განლაგებული ფერმენტების აქტივობას. ფოსფოლიპიდები ცილებთან წარმოქმნიან ლიპოპტოტეიდებს. სხვადასხვა ტიპის ბიოლოგიური მემბრანების ფოსფოლიპიდები განსხვავებულია. ფოსფოლიპიდების შედგენილობა ზოგიერთ ორგანოში იცვლება სიბერისას და ორგანოების ზოგიერთი პათოლოგიური მდგომარეობისას (ათეროსკლეროზი ავთვისებიანი ახალწარმონაქმნები). გარდა ფოსფოლიპიდებისა, ცნობილია აგრეთვე *ფოსფონოლიპიდები*, რომლებშიც ფოსფორის ატომი კოვალენტურად არის დაკავშირებული აზოტოვან ფუძესთან. ასეთი ნაერთები ნაპოვნია ზოგიერთ მოლუსკსა და ბაქტერიაში.

## ლიტერატურა
## რესურსები ინტერნეტში 
* ფოსფოლიპიდები — Medgeo.net

კატეგორია:უჯრედი
ტრანსმემრალური ცილები

thumb|150px|ტრანსმემბრანული ცილა

**ტრანსმემბრანული ცილები** – ინტეგრალური ცილის ტიპები, რომლებიც პლაზმური მემბრანის ორივე მხარეს გადასერავენ, ასევე არსებობს ლიპიდები, რომელებიც მრავალჯერ გადასერავენ მემბრანას.

## რესურსები ინტერნეტში 
* უჯრედი და პლაზმური მემბრანა

კატეგორია:ცილები
კატეგორია:უჯრედი
ლეო ზილარდი

**ლეო ზილარდი** (დ. 11 თებერვალი, 1898 — გ. 30 მაისი, 1964) — ებრაული წარმოშობის უნგრელი ფიზიკოსი, რომელმაც მონაწილეობა მიიღო ბირთვული ჯაჭვური რეაქციის თეორიის შექმნაში და 1939 წელს მისწერა წერილი ამერიკის პრეზიდენტს, რამაც საფუძველი დაუდო მანჰეტენის პროექტს და ატომური ბომბის მშენებლობას.

## რესურსები ინტერნეტში 
* ლეო ზილარდის ბიოგრაფია  
* ლეო ზილარდი 
* ლეო ზილარდი 
* ალბერტ აინშტაინი და ატომური ბომბი

## სქოლიო
კატეგორია:დაბადებული 1898
კატეგორია:გარდაცვლილი 1964
კატეგორია:ამერიკელი აგნოსტიკოსები
კატეგორია:უნგრელი ფიზიკოსები
კატეგორია:ბუდაპეშტში დაბადებულები
პატრიკ იუჰანსონი

**პატრიკ იუჰანსონი** (დ. 29 ნოემბერი, 1976, ფალუნი, შვედეთი) — შვედი დრამერი, რომელიც ამჟამად უკრავს ინგვი მალმსტინის ჯგუფში. წარსულში იგი უკრავდა მრავალ ჯგუფთან, მათ შორის: Without Grief, Stormwind, W.A.S.P. და G3. იუჰანსონი ამჟამად ცხოვრობს უესტ პალმ ბიჩში, ფლორიდა, აშშ.

## რესურსები ინტერნეტში 
* 
* 

კატეგორია:შვედი მუსიკოსები
კატეგორია:დაბადებული 1976
კატეგორია:დაბადებული 29 ნოემბერი
ჩოაპის პროვინცია

**ჩოაპა** () — პროვინცია ჩილეში, შედის ატაკამის რეგიონის შემადგენლობაში. ადმინისტრაციული ცენტრი ქალაქი ილიაპელი. პროვინცია მოიცავს 4 კომუნას. 

## რესურსები ინტერნეტში 
* ოფიციალური საიტი
* სტატისტიკის ეროვნული ინსტიტუტი 

კატეგორია:ატაკამის რეგიონის პროვინციები
კაუტინის პროვინცია

**კაუტინი** () — პროვინცია ჩილეში, შედის არაუკანიის რეგიონის შემადგენლობაში. ადმინისტრაციული ცენტრი ქალაქი ტემუკო. პროვინცია მოიცავს 21 კომუნას. 

## რესურსები ინტერნეტში 
* აგრარული რევოლუცია კაუტინში
* ოფიციალური საიტი
* სტატისტიკის ეროვნული ინსტიტუტი 

კატეგორია:არაუკანიის რეგიონის პროვინციები
ვალდივიის პროვინცია

**ვალდივია** () — პროვინცია ჩილეში, შედის ლოს-რიოსის რეგიონის შემადგენლობაში. ადმინისტრაციული ცენტრი ქალაქი ვალდივია. პროვინცია მოიცავს 11 კომუნას. 

## რესურსები ინტერნეტში 
* ოფიციალური საიტი
* სტატისტიკის ეროვნული ინსტიტუტი 

კატეგორია:ლოს-რიოსის რეგიონის პროვინციები
რანკო (მრავალმნიშვნელოვანი)

ტოპონიმი **რანკო** შეიძლება აღნიშნავდეს:

* რანკო – ტბა ჩილეში.
* რანკო – პროვინცია ჩილეში.
* ლაგო-რანკო – კომუნა და ქალაქი ჩილეში
* რანკო – კომუნა იტალიაში.

კატეგორია:მრავალმნიშვნელოვანი გვერდები გვარის შემცველი სიებით
რამირესი (კუნძული)

thumb|300px
**რამირესი** () — კუნძული წყნარ ოკეანეში, ჩილეს სანაპიროსთან, დედოფალ ადელაიდას არქიპელაგში, ჩილეს მაგალიანესი და ჩილეს ანტარქტიკის რეგიონში. ფართობი 163 კმ².

## იხილეთ აგრეთვე
* ჩილეს კუნძულების სია

## რესურსები ინტერნეტში
* რამირესი  — გაეროს გარემოსდაცვითი პროგრამა

კატეგორია:ჩილეს კუნძულები
რენელის კუნძულები

thumb|300px|რენელის კუნძულები
**რენელის კუნძულები** () — კუნძულები წყნარ ოკეანეში, ჩილეს სანაპიროსთან, მაგელანის სრუტის ჩრდილოეთით, დედოფალ ადელაიდას არქიპელაგში, ჩილეს მაგალიანესი და ჩილეს ანტარქტიკის რეგიონში. შედგება ორი კუნძულისგან, რომლებიც ერთმანეთისგან საკმაოდ ვიწრო არხით არის გამოყოფილი, რომლის მაქსიმალური სიგანეა 30 მეტრი. ყველაზე უფრო დიდი კუნძულია — სამხრეთ რენელის კუნძული, რომლის ფართობია 340 კმ² და სიმაღლე ზღვის დონიდან 1220 მეტრი, ხოლო ჩრდილოეთ რენელის კუნძულის ფართობი შეადგენს 303 კმ²-ს.

## იხილეთ აგრეთვე
* ჩილეს კუნძულების სია

## სქოლიო
კატეგორია:ჩილეს კუნძულები
სამხრეთ რენელის კუნძული

thumb|300px
**სამხრეთ რენელის კუნძული** — კუნძული წყნარ ოკეანეში, ჩილეს სანაპიროსთან, რენელის კუნძულების ჯგუფიდან, დედოფალ ადელაიდას არქიპელაგში, ჩილეს მაგალიანესი და ჩილეს ანტარქტიკის რეგიონში. მისი ფართობია 340 კმ².

## იხილეთ აგრეთვე 
* ჩილეს კუნძულების სია

კატეგორია:ჩილეს კუნძულები
ბენხამინი

**ბენხამინი** () — კუნძული წყნარ ოკეანეში, ჩილეს სანაპიროსთან. ჩონოსის არქიპელაგში, შედის ჩილეს აისენის რეგიონის შემადგენლობაში. მისი ფართობია  618 კვ.კმ.

## იხილეთ აგრეთვე
*ჩილეს კუნძულების სია

კატეგორია:ჩილეს კუნძულები
კატეგორია:კუნძულები ანბანის მიხედვით
კაჩაპოალის პროვინცია

**კაჩაპოალი** () — პროვინცია ჩილეში, შედის ო’ჰიგინსის რეგიონის შემადგენლობაში. ადმინისტრაციული ცენტრი ქალაქი რანკაგუა. პროვინცია მოიცავს 17 კომუნას.

## რესურსები ინტერნეტში 
* ოფიციალური საიტი
* სტატისტიკის ეროვნული ინსტიტუტი 

კატეგორია:ო’ჰიგინსის რეგიონის პროვინციები
ინგვი მალმსტინის დისკოგრაფია

შვედ გიტარისტს ინგვი მალმსტინს გიტარისადმი ინტერესი ჯერ კიდევ ბავშვობაში, შვიდი წლის ასაკში გაუჩნდა, როდესაც ტელევიზიით შეიტყო ჯიმი ჰენდრიქსის გარდაცვალების შესახებ. განიცდიდა რა კლასიკური მუსიკის ძლიერ გავლენას, იგი ცდილობდა შეეთავსებინა კლასიკა და მძიმე მეტალი, რაც მოახერხა კიდეც და საფუძველი ჩაუყარა მძიმე მეტალის ახალ ქვეჟანრს: ნეო-კლასიკურ მეტალს. თავიდან ბედი სცადა ჯგუფებში, სადაც მან შექმნა მისი შედევრები, თუმცა მას სრული თავისუფლება სჭირდებოდა, რისი მიღწევის გზაც სოლო-კარიერა იყო. 1984 წელს გამოუშვა სადებიუტო სოლო ალბომი *Rising Force*, რომელიც დღემდე ითვლება მის ერთ-ერთ საუკეთესო ნამუშევრად და ნეო-კლასიკური მეტალის კლასიკურ ნიმუშად.

ქვემოთ წარმოდგენილია ინგვი მალმსტინის სრული დისკოგრაფია.
     
### Steeler 
### Alcatrazz 
### სოლოალბომები 
#### სტუდიური ჩანაწერები 
#### საკონცერტო ალბომები 
##### მონაწილეობა ერთობლივ პროექტებში 
#### კრებულები 
#### EP-ები 
#### ქავერ-ვერსიების ალბომები 
#### ვიდეოალბომები 
#### მეთოდური ვიდეოები 
* Yngwie Malmsteen - REH Master Series (1991)
* Play Loud! The 1st Movement - The Basics (1995)
* Play Loud! The 2nd Movement - Arpeggios (1995)
* Play Loud! The 3rd Movement - Classical Styling (1995)
* Play Loud! Full-Shred (2000)
* Master Session: Yngwie Malmsteen (2005)
* Lick Library - Learn To Play... Yngwie Malmsteen (2008)
* Lick Library - Quick Licks: Neo-Classical Shred (2008)

#### კომპილაციები 
* Far Beyond The Rising Sun, 2008, ლეიბლი: Rising Force
* The Millennium Collection: The Best of Yngwie Malmsteen, 2005 წ, ლეიბლი: Universal
* The Genesis, 2004, ლეიბლი: Canyon
* Instrumental Best, 2004, ლეიბლი: Pony Canyon

## სქოლიო 
კატეგორია:დისკოგრაფიები
კატეგორია:ინგვი მალმსტინი
ლიმარის პროვინცია

**ლიმარი** () — პროვინცია ჩილეში, შედის ატაკამის რეგიონის შემადგენლობაში. ადმინისტრაციული ცენტრი ქალაქი ოვალიე. პროვინცია მოიცავს 5 კომუნას. 

## რესურსები ინტერნეტში 
* ოფიციალური საიტი
* სტატისტიკის ეროვნული ინსტიტუტი 

კატეგორია:ატაკამის რეგიონის პროვინციები
სენსიტიურობა

**სენსიტიურობა** ან **მგრძნობიარობა** ( — „გრძნობა“, „შეგრძნება“) — ადამიანის ბუნების მახასიათებელი, მისი უნარი შეიგრძნოს, განასხვავოს და რეაგირება მოახდინოს გარე სტიმულებზე. რაოდენობრივად განასხვავებენ მომატებულ და დაქვეითებულ სენსიტიურობას.

კატეგორია:ფსიქოფიზიკა
სერგეი ლაზარევი

**სერგეი ლაზარევი** (; დ. 1 აპრილი, 1983, მოსკოვი, სსრკ) — რუსი მომღერალი, თეატრის, ტელევიზიის და გახმოვანების მსახიობი, ტელეწამყვანი, ჯგუფი „Smash!!“-ის ყოფილი წევრი.

ევროვიზია 2016-ზე დაიკავა მესამე ადგილი უკრაინის და ავსტრალიის შემდეგ.

## რესურსები ინტერნეტში 
* ოფიციალური საიტი 
* ოფიციალური საიტი  
* გვერდი Facebook-ზე 
* გვერდი Twitter-ში

## სქოლიო 
კატეგორია:XXI საუკუნის რუსი მომღერლები
კატეგორია:დაბადებული 1983
კატეგორია:ევროვიზიის მონაწილეები
კატეგორია:დაბადებული 1 აპრილი
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:მოსკოვში დაბადებულები
გამოზიდვის კონუსი

მინი|მინი|გამოზიდვის კონუსი
მინი|მინი|გამოზიდვის კონუსი
**გამოზიდვის კონუსი**, **გამოტანის კონუსი** — დედამიწის ზედაპირის რელიეფის აკუმულაციური ფორმა, რომელიც გვხვდება მდინარეების, ხევებისა და მთის ნაკადულების შესართავებში. გარდა ამისა, გავრცელებულია სემიარიდულ გარემოშიც, სადაც მონაწილეობას ღებულობენ ისეთი მეორეხარისხოვანი პროცესები, როგორიცაა მაგ., გრავიტაციული დინებები.

წარმოადგენს ნახევარკონუსისებრ ბუნებრივ ამაღლებას, რომელიც იქმნება მდინარეთა აკუმულაციის შედეგად. სახელდობრ: როდესაც მთის მდინარეს ან ნაკადულს მთისწინეთის დადაბლებულ ადგილებში გამოაქვს მყარი მასალა (ქვიშა, კენჭი, და სხვა) ხდება ამ მასალის აკუმულირება მთის ძირში და წარმოიქმნება სუსტად ამოზნექილი რელიეფი. დამახასიათებელია საშუალო ან პატარა მდინარეებისათვის, რომლებიც მთის ტერიტორიიდან იჭრებიან მთისწინეთის მოვაკებულ ადგილებში. გამოზიდვის კონუსისთვის ნიშანდობლივია ზრდა, ხოლო ქვემო მონაკვეთში გაგანიერება. მათი ზომები და მოხაზულობა დროთა განმავლობაში იცვლება. 

გვხვდება ისეთი გამოზიდვის კონუსები, რომლებიც ხასიათდებიან სუსტი შედგენილობის გრუნტით. ხშირად გამოირჩევა მოსავლიანობით; მასზე ზოგჯერ გაფანტულია დასახლებული პუნქტები.

საქართველოში გამოზიდვის კონუსი ფართოდაა გავრცელებული. მეტად ცნობილი გამოზიდვის კონუსები გვხვდება კახეთის მხარეში. მაგალითად, გამოსაყოფია მდინარე დურუჯის გამოზიდვის კონუსი, რომლის ფართობია დაახლოებით 35 კმ². გამოზიდვის კონუსზე მდინარე დურუჯი იტოტება კიდეც. ზომები 10 X 6,5 კმ. ცნობილია ასევე მდინარე თურდოს გამოზიდვის კონუსი (ზომები 7,5 X 3,2 კმ). გამოზიდვის კონუსებს საქართველოს სხვა მდინარეებიც ქმნიან.

წყალქვეშა გამოზიდვის კონუსები წარმოიქმნება ზღვებისა და ოკეანეების სანაპირო ზონებში მდინარეთა შესართავებთან, აგრეთვე წყალქვეშა კანიონების გარკვეულ უბნებზე მღვრიე ნაკადების მიერ გადატანილი მასალის დალექვის ხარჯზე.

## რესურსები ინტერნეტში
## სქოლიო
კატეგორია:რელიეფის ფორმები
კატეგორია:სედიმენტოლოგია
კატეგორია:გეომორფოლოგია
კატეგორია:მდინარეები
ივანე სხირტლაძე

**ივანე სხირტლაძე ხარებას ძე** (დ. 22 ივნისი, 1894 — გ. 11 მარტი, 1948) — ქართველი ფსიქიატრი.  

ივანე სხირტლაძემ 1923 წელს დაამთავრა როსტოვის უნივერსიტეტის სამედიცინო ფაკულტეტი. 1923-1924 წლებში მუშაობდა ქალაქ როსტოვის ფსიქიატრიულ კლინიკაში ალექსანდრე იუშჩენკოსთან. ხელმძღვანელობდა ნოვოჩერკასკის (1924-1926), სურამისა (1927-1928) და ქუთაისის (1928 წლიდან) ფსიქიატრიულ საავადმყოფოებს. მისი თაოსნობით ქუთაისში დაარსდა ფსიქო-ნერვოლოგიური დისპანსერი (1933) და ფსიქიატრიული კოლონია ბავშვთა განყოფილებით (1935). დიდი ღვაწლი მიუძღვის აგრეთვე ქუთაისის სამეანო-საფერშლო სკოლისა და ფსიქიატრიული დისპანსერის დაარსებაში. ივანე სხირტლაძე დასავლეთ საქართველოს ფსიქიატრიული დახმარების ქსელის ერთ-ერთი ფუძებდებელია.

## ლიტერატურა
კატეგორია:ქართველი ექიმები
კატეგორია:ქართველი ფსიქიატრები
კატეგორია:ონის მუნიციპალიტეტში დაბადებულები
ტროგი

მინი|ტროგის ტიპური მაგალითი
მინი|ტროგი ალთაიში
**ტროგი**, **ტროგული ხეობა** ( — ვარცლი) — მყინვარის მიერ გამომუშავებული მაღალმთიანეთის ხეობა, რომელიც გამოირჩევა ვარცლისებრი მოხაზულობით (U-სებრი) და დამუშავებულია მყინვარის მიერ. ტროგული რელიეფი განეკუთვნება ძველი გამყინვარების რელიეფის ფორმებს, რომელიც გავრცელებულია მსოფლიოს მრავალ ადგილას.

ტროგი სხვა მყინვარულ ფორმებთან ერთად იქმნება მყინვარული ეროზიის — დახვნის შედეგად. დამახასიათებელია ფართო ძირი და ციცაბო ფერდობები. წარმოადგენს მთის ხეობას, რომელშიც მოძრაობდა მყინვარი და რომელმაც გამოიმუშავა ალუვიური ტერასები და ბრტყელი კალაპოტი. ხშირად ჩაკეტილია მყინვარული ცირკებითა და მორენებით.

იქ, სადაც მყინვარი აღწევს ან აღწევდა ზღვის დონეს ტროგული ხეობა გრძელდება ფიორდის სახით, რომელიც თავის მხრივ, ზღვითაა დაძირული. ტიპური ტროგული ხეობები ფართოდ არის გავრცელებული ალპებსა და კავკასიაში. შუა აზიაში ტროგი სუსტად არის გამოხატული. აქ, მყინვარების გიგანტური ზომების მიუხედავად, რელიეფში მთავარი ადგილი მაინც გადარეცხვის ეროზიულ ფორმებს უკავია. სხვა მყინვარულ ფორმებთან ერთად ტროგი ეგზარაციის შედეგია.

ტროგული ხეობის ფერდობზე მყინვარის მიერ მოშანდაკებული, შედარებით დამრეცი ტერასისებური ზედაპირი ტროგის მხარის სახელწოდებითაა ცნობილი, რომლის ზედა კიდე ხეობის მყინვარით ამოვსების მაქსიმალური დონის მაჩვენებელია.

## იხილეთ აგრეთვე 
* ეგზარაცია

## სქოლიო
კატეგორია:რელიეფის ფორმები
კატეგორია:გეომორფოლოგია
კატეგორია:გლაციოლოგია
ნიკოლოზ სხირტლაძე

**ნიკოლოზ ივანეს ძე სხირტლაძე** (დ. 25 აგვისტო  [ ძვ. სტ. 12 აგვისტო] ,  1911, სოფელი მრავალძალი (მთისკალთა) ონის მუნიციპალიტეტი — გ. 2006, თბილისი) — ქართველი გეოლოგი. საქართველოს მეცნიერებათა აკადამიის წევრ-კორესპონდენტი (1974). საქართველოს მეცნიერებათა აკადემიის აკადემიკოსი (1993). გეოლოგიურ-მინერალოგიურ მეცნიერებათა დოქტორი (1960), პროფესორი (1961). საქართველოს სსრ მეცნიერებათა დამსახურებული მოღვაწე (1973). სკკპ წევრი 1947 წლიდან.

## ბიოგრაფია 
1936 წელს დაამთავრა თსუ და იქვე დაიწყო მუშაობა; 1960 წლიდან მინერალოგია-პეტროგრაფიის კათედრის გამგეა. 

1941–1960 და 1978–1979  წლებში მუშაობდა აგრეთვე საქართველოს სსრ მეცნიერებათა აკადემიის ა. ჯანელიძის სახელობის გეოლოგიის ინსტიტუტში (1951-60 იყო ლითოლოგიის განყოფილების, ხოლო 1978-79 წლებში ვულკანოლოგიის განყოფილების გამგე).

ნიკოლოზ სხირტლაძის მოღვაწეობის მთავარი სფეროა: პეტროლოგია, პალეოვულკანოლოგია, ლითოლოგია და მინერალოგია.

განსაკუთრებით დიდია მისი ღვაწლი ვულკანოლოგიის დარგის განვითარებაში. მან მრავალრიცხოვანი შრომები უძღვნა ვულკანოლოგიის კარდინალურ საკითხებს. მისი ფუნდამენტური მონოგრაფია — „საქართველოს პალეოგენის შემდგომი ეფუზური ვულკანიზმი“, აქვს დიდი მნიშვნელობა არა მხოლოდ რეგიონული, არამედ ჩვენი პლანეტის აქტიური სარტყლების ვულკანიზმის ზოგადი სურათის თვალსაზრისითაც. ნიკოლოზ სხირტლაძის შრომებში გამოირკვა ზოგიერთი ვულკანური წყების ზუსტი თარიღები, რომელთა ასაკი დიდი ხნის განმავლობაში სადავო იყო.

მან გამოიკვლია და პალეონტოლოგიურად დაათარიღა ძველი ზედაპალეოზოური და იურული ვულკანური პროდუქტები.
დიდი წვლილი შეიტანა მინერალოგიის დარგში. მან შეისწავლა საქართველოში არსებული სხვადასხვა თიხების მინერალოგიური შედგენილობა, დაადგინა რომ ზოგი მათგანი ბენტონიტურია და პრაქტიკულად დიდად ღირებულია. მან პირველმა საქართველოში აღმოაჩინა იშვიათი მინერალი — პექტოლიტი. ფართოდ მუშაობდა ასევე ცეოლითების კვლევის საქმეში და შესაბამისად არაერთი საყურადღები ნაშრომი უძღვნა ამ საკითხს.
ფუნდამენტური გამოკვლევები ჩაატარა ლითოლოგიის დარგში. წლების განმავლობაში იგი იკვლევდა ძირულის მასივის ლიასური ნალექების ლითოლოგიას, ხოლო შემდგომ, საქართველოს შუაიურული ნახშირიანი წყლების ლითოლოგიას. 

ფართოდ არის ცნობილი მისი სახელმძღვანელო „პეტროგრაფია-მინერალოგიის საფუძვლებით“ (1970,1984)
ნიკოლოზ სხირტლაზე არის 170-ე მეტი ნაბეჭდი შრომის შრომის ავტორი. მათ შორის 9 მონოგრაფია და ერთი სახელმძღვანელო.

დაჯილდოებულია მედლებით.

## თხზულებები 
* დასავლეთ საქართველოს ტეშენიტური ფორმაცია. 1943;
* Постпалеогеновый эффузивый вулканизм Грузии, ТБ., 1958.

## ლიტერატურა 
კატეგორია:ქართველი გეოლოგები
კატეგორია:საქართველოს მეცნიერებათა ეროვნული აკადემიის აკადემიკოსები
კუპტანა

**კუპტანა** () - კუნძული წყნარ ოკეანეში, ჩილეს სანაპიროსთან, ჩონოსის არქიპელაგში,  შედის ჩილეს აისენის რეგიონის შემადგენლობაში. მისი ფართობია  320 კვ.კმ.

## იხილეთ აგრეთვე
*ჩილეს კუნძულების სია

კატეგორია:ჩილეს კუნძულები
კატეგორია:კუნძულები ანბანის მიხედვით
G3 (ტურნე)

[მინი|მარჯვნივ|260px|[ჯო სატრიანი, სტივ ვაი და ჯონ პეტრუჩი მელბურნში, ავსტრალია, 2006 წლის დეკემბერი.]]

**G3** — რეგულარული საკონცერტო ტურნე, ორგანიზებული გიტარისტ ჯო სატრიანის მიერ. იგი მოიცავს თვითონ მას ორი სხვა გიტარისტის თანხლებით. მისი დასაწყისიდან, 1996 წლიდან, G3 ტარდებოდა თითქმის ყოველ წელს და მასში მონაწილეობდნენ გიტარის ისეთი ოსტატები, როგორებიც არიან: სტივ ვაი (სატრიანის ყოფილი მოსწავლე), ერიკ ჯონსონი, კენი უეინ შეფარდი, ინგვი მალმსტინი, ჯონ პეტრუჩი, რობერტ ფრიპი, პოლ გილბერტი, ული ჯონ როთი, მიხაელ შენკერი, ადრიან ლეგი და მრავალი სხვა განსაკუთრებული სტუმარი, მათ შორის ტონი მაკალპინი, ჯონი ჰილანდი, სტივ ლუკათერი, სტივ მორსი, კრის დუართი, ენდი ტიმონსი, ნილ შონი, გარი ჰოი, ბრაიან მეი, ბილი გიბონსი, ჯონი ეი., ჯორჯ ლინჩი, პატრიკ რონდატი, ჰერმან ლი, ალეხანდრო სილვა და ერიკ სარდინასი.

## სტატისტიკა 
Dream Theater, Mr. Big, სკორპიონსი, ალკატრაზი და Racer X არიან ის ჯგუფები, რომელთა ერთზე მეტი წევრი გამოდიოდა G3-ის ტურნეებზე: ჯონ პეტრუჩი გიტარაზე და მაიკ პორტნოი დრამებზე (2001, 2002, 2005, 2006 და 2007), პოლ გილბერტი გიტარაზე (2001, 2002 და 2007) და ბილი შიჰანი ბას გიტარაზე (2001, 2002, 2003, 2004, 2005 და 2006), მიხაელ შენკერი და ულრიხ როთი ორივე გიტარაზე (1998) და პოლ გილბერტი და ბრიუს ბუიე ორივე გიტარაზე (2007).

ალკატრაზი წარმოდგენილი იყო ასევე ორი წევრით: ინგვი მალმსტინი და სტივ ვაი. დევიდ ლი როთის ჯგუფს  G3-ის ტურნეზე ჰყავდა ოთხი წევრი: სტივ ვაი, ბილი შიჰანი, მეტ ბისონეტი და გრეგ ბისონეტი.

ჯონ პეტრუჩი, პოლ გილბერტი, ერიკ ჯონსონი და რობერტ ფრიპი არიან ის გიტარისტები (თუ არ ჩავთვლით ჯო სატრიანისა და სტივ ვაის), რომელთაც დაუკრეს G3-ის ტურნეზე რამდენიმეჯერ:

* ჯონ პეტრუჩი - ექვსჯერ;
* პოლ გილბერტი - სამჯერ;
* ერიკ ჯონსონი - სამჯერ;
* რობერტ ფრიპი - ორჯერ.

## წამყვანი გიტარისტები 
* 1996 (ჩრდილოეთი ამერიკა): ჯო სატრიანი, სტივ ვაი, ერიკ ჯონსონი
* 1997 (ჩრდილოეთი ამერიკა): ჯო სატრიანი, კენი უეინ შეფარდი, რობერტ ფრიპი
* 1997 (ევროპა): ჯო სატრიანი, სტივ ვაი, ადრიან ლეგი
* 1998 (ევროპა): ჯო სატრიანი, მიხაელ შენკერი, ულრიხ როთი, ბრაიან მეი (უემბლის სტადიონზე)
* 2000 (აზია) : ჯო სატრიანი, სტივ ვაი, ერიკ ჯონსონი
* 2001 (ჩრდილოეთი ამერიკა): ჯო სატრიანი, სტივ ვაი, ჯონ პეტრუჩი, სტივ მორსი (სტუმრის სტატუსით, 22 ივლისი, ორლანდო, ფლორიდა)
* 2003 (ჩრდილოეთი ამერიკა): ჯო სატრიანი, სტივ ვაი, ინგვი მალმსტინი
* 2004 (ევროპა/სამხრეთი ამერიკა): ჯო სატრიანი, სტივ ვაი, რობერტ ფრიპი, ალეხანდრო სილვა (ტურნემ სახელი შეიცვალა და G3-დან G4-ზე, მხოლოდ ჩილეში)
* 2005 (იაპონია): ჯო სატრიანი, სტივ ვაი, ჯონ პეტრუჩი, მარტი ფრიდმანი (თუმცა ავტორების ჩამონათვალში არ ჩანს)
* 2006 (სამხრეთი ამერიკა): ჯო სატრიანი, ჯონ პეტრუჩი, ერიკ ჯონსონი
* 2006 (ავსტრალია): ჯო სატრიანი, სტივ ვაი, ჯონ პეტრუჩი
* 2007 (ჩრდილოეთი ამერიკა): ჯო სატრიანი, ჯონ პეტრუჩი, პოლ გილბერტი
* 2008 (ინდონეზია) : ჯო სატრიანი, სლეში, ბრაიან მეი

## რესურსები ინტერნეტში 
* 
* 

## სქოლიო 
კატეგორია:როკ ფესტივალები
კატეგორია:მეტალ ფესტივალები

კატეგორია:საკონცერტო ტურნეები შემსრულებლის მიხედვით
პედრო დე ვალდივია

**პედრო დე ვალდივია** () — ესპანელი კონკისტადორი, ჩილეს პირველი გუბერნატორი.

## ბიოგრაფია
პედრო დე ვალდივია დაიბადა ესპანეთის ქალაქ ბადახოსში, აზნაურის (იდალგოს) ოჯახში. 1520-1521 წწ. იბრძოდა კარლ V-ის არმიის შემადგენლობაში ფლანდრიაში, ხოლო შემდეგ 1525 წლამდე იტალიაში. ევროპული ომების შემდეგ გაემგზავრა სამხრეთ ამერიკაში, სადაც გახდა აქტიური მონაწილე ფრანსისკო პისაროს პერუში (1532—1536) და დიეგო დე ალმაგროს ჩილეში (1535—1537) ლაშქრობისა.

## გუბერნატორობა
[მინი|მარცხნივ|200პქ|პედრო დე ვალდივიას ძეგლი [სანტიაგოში]]
1540 წელს დაინიშნა ესპანეთის კოლონია ჩილეს პირველ გუბერნატორად. თავისი გუბერნატორობის დროს დააარსა მთელი რიგი ქალაქებისა:

*სანტიაგო (1541)
*ლა-სერენა (1544) 
*კონსეფსიონი (1550)
*ლა-იმპერიალი (1551) 
*ვალდივია (1552)

მისი მმართველობის დროს ჩილეს ტერიტორია გაიზარდა ატაკამის სამხრეთიდან, ვალდივიამდე და კ. ჩილოემდე.

## გარდაცვალება
1550-იანი წლების დასაწყისში დაიწყო შეტევა სამხრეთით მაპუჩეს (არაუკანები) ხალხის წინააღმდეგ. 1553 წელს ვალდივია ტყვედ ჩავარდა.  იგი ინდიელებს დაპირდა მიწების დაბრუნებას თუკი მას გაათავისუფლებდნენ, მაგრამ მიუხედავად დაპირებისა იგი სიკვდილით დასაჯეს.

## რესურსები ინტერნეტში
*
*

კატეგორია:კონკისტადორები
კატეგორია:ქალაქების დამაარსებლები